Source: http://www.palmosipirou.gr/syskepsi-ergasias-epimelitirioy-kai-oaed/
Timestamp: 2018-11-14 03:02:14+00:00
Document Index: 14322017

Matched Legal Cases: ['ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ']

Σύσκεψη εργασίας Επιμελητηρίου και ΟΑΕΔ | palmosipirou.gr
Tag: ΕΠΙΜΕΛΗΤΗΡΙΟ, ΟΑΕΔ, ΣΥΣΚΕΨΗ
Σύσκεψη Εργασίας πραγματοποιήθηκε στις 20 Μαρτίου 2014 στα Γραφεία του Επιμελητηρίου Ιωαννίνων, μεταξύ της Διοικητικής Επιτροπής του Επιμελητηρίου Ιωαννίνων και αντιπροσωπείας του ΟΑΕΔ ΗΠΕΙΡΟΥ.
Αναπτύχθηκε γόνιμος διάλογος για τις δυνατότητες συνεργασίας και ανταλλαγή απόψεων για το πώς θα μπορούσαν οι Δράσεις και τα Προγράμματα του ΟΑΕΔ να ωφελήσουν την ανάπτυξη του Επιχειρηματικού Τομέα της περιοχής μας και για τις πιθανές συνέργειες που θα μπορούσαν να αναπτυχθούν μεταξύ των δύο Οργανισμών.
Μεταξύ άλλων, η Διοίκηση του Επιμελητηρίου Ιωαννίνων ζήτησε την επαναπροκήρυξη του Προγράμματος για την διατήρηση των θέσεων εργασίας, που είχε χαρακτηριστεί επιτυχημένο, την έκδοση Προγραμμάτων που να σχετίζονται με τα Παραδοσιακά Επαγγέλματα του Νομού μας, την διαρκή εκπαίδευση των επαγγελματιών, την διμερή Συμφωνία Επιμελητηρίων και ΟΑΕΔ υπέρ των νέων επαγγελματιών και ζήτησε από τον ΟΑΕΔ ποιο φιλικό περιβάλλον και αυστηρότερη τήρηση της Νομοθεσίας για τους ανέργους.
Η Σύσκεψη θεωρήθηκε επιτυχής και συμφωνήθηκε να ακολουθήσουν και περαιτέρω συσκέψεις με ειδικά θέματα.
Η αντιπροσωπεία του ΟΑΕΔ αποτελούταν από: τον Περιφερειακό Δ/ντή ΟΑΕΔ Ηπείρου κο Φωκά Πανούλα, την κα Ελευθερία Λαγού Προϊσταμένη ΟΑΕΔ-ΚΠΑ2 Ιωαννίνων, την κα Ελένη Ζέρβα Εργασιακή Σύμβουλο ΟΑΕΔ-ΚΠΑ2 Ιωαννίνων και την κα Άννα Τσόγκα Υπεύθυνη του Γραφείου Διασύνδεσης του ΟΑΕΔ Ηπείρου.
Από το Επιμελητήριο Ιωαννίνων συμμετείχαν: ο Πρόεδρος Δρ. Δημητρίου Δημήτριος, ο Α’ Αντιπρόεδρος κος Μήτσης Ιωάννης, ο Β’ Αντιπρόεδρος κος Χρυσοστόμου Ευθύμιος, ο Γενικός Γραμματέας κος Αναγνώστου Νικόλαος, ο Οικονομικός Επόπτης κος Βασιλείου Βασίλειος και ο Διευθυντής κος Δασκαλόπουλος Ιωάννης.